બીજી એક રીત જે ઈશ્વરના દયાળુ સ્વભાવને સમજવામાં અને આપણો ભય દૂર કરવામાં મદદરૂપ થાય છે તે દેવ-દેવીઓને માતા-પિતા તરીકે અને આપણે તેમના સંતાન છીએ તેવું વિચારવાનો છે. ખરેખર તો, ઈશ્વર એક પરિપૂર્ણ માતા-પિતા છે, કારણ કે ભલે આપણે ગમે તે કરીએ, તે આપણને હમેશાં પ્રેમ અને આશિર્વાદ આપે છે. જ્યારે આપણે ભુલ કરીએ તો કદાપી ક્રોધ કે સજા નથી આપતા. ઈશ્વરનો પ્રેમ એ સંપૂર્ણ છે, દરેક વખતે, કોઈ પણ સંજોગોમાં, દરેક વ્યક્તિ માટે રહેલો છે. ઈશ્વર ની નજીક આવી આપણે તેમના પરિપૂર્ણ પ્રેમ પ્રત્યે સભાન થઈએ છીએ અને તેમાં રચ્યા પચ્યા રહીયે છીએ. તિરૂમંતરમ આ વિચારનો એકરાર કરે છે. "અણસમજુ મૂર્ખામીમાં કહે કે પ્રેમ અને શિવ બે જુદા છે, પરંતુ તેઓ જાણતા નથી કે પ્રેમ એજ શિવ છે. જ્યારે માણસો એ સમજે કે પ્રેમ અને શિવ એક જ છે, શિવના પ્રેમ જેવા તેઓ હમેંશા બની રહે."